**Δικαιολογητικά και διαδικασία χορήγησης άδειας άσκησης ιδιωτικού έργου**

**1**. **Αίτηση** στην οποία αναγράφεται το είδος, ο τόπος και το διάστημα της εργασίας και οι ώρες / ανά εβδομάδα, το ακριβές ωράριο και η αμοιβή.

**2.** **Βεβαίωση του Διευθυντή/-τριας** **του σχολείου** όπου ανήκει οργανικά ή είναι προσωρινά τοποθετημένος ο εκπαιδευτικός, στην οποία αναφέρεται ρητά ότι δεν παρακωλύονται τα διδακτικά του καθήκοντα και η ομαλή λειτουργία του σχολείου. Στην περίπτωση που υπάρχουν και σχολεία διάθεσης του εκπαιδευτικού, απαιτούνται βεβαιώσεις από όλες τις σχολικές μονάδες στις οποίες εργάζεται

**3.** **Βεβαίωση Εργοδότη**, όπου να βεβαιώνει ακριβώς το ύψος της αμοιβής, καθώς και το χρονικό διάστημα για το οποίο θα απασχολήσει τον εκπαιδευτικό.

Σε περίπτωση που δεν υπάρχει Βεβαίωση εργοδότη θα πρέπει να υποβάλλεται Υπεύθυνη Δήλωση του ν.1599/86 στην οποία να δηλώνει υπεύθυνα ο αιτών εκπαιδευτικός ότι τα αναγραφόμενα στην αίτησή του στοιχεία είναι τα ορθά και ότι θα προσκομίσει τη Βεβαίωση Εργοδότη σε εύλογο χρονικό διάστημα και όχι μεγαλύτερο του ενός μήνα .

**4.** H **σύμβαση εργασίας** υποβάλλεται στο ΠΥΣΠΕ όταν υπογραφεί μεταξύ του εκπαιδευτικού και του εργοδότη (συνήθως μετά τη χορήγηση της άδειας και όχι σε διάστημα μεγαλύτερο του μήνα).

* Η αίτηση είναι υποχρεωτικό να είναι προγενέστερη της έναρξης απασχόλησης και να μπορεί να εξεταστεί από το ΠΥΣΠΕ το δυνατόν συντομότερα.
* Σε περίπτωση που δεν ακολουθούνται τα παραπάνω βήματα,το ΠΥΣΠΕ **δεν** θα εγκρίνει τη χορήγηση Άδειας Άσκησης Ιδιωτικού Έργου/εργασίας.
* Εφόσον δεν προσκομίζεται βεβαίωση Εργοδότη ή Σύμβαση Εργασίας μετά από Υπεύθυνη Δήλωση και έχει παρέλθει το εύλογο χρονικό διάστημα των 30 ημερών, το ΠΥΣΠΕ θα ανακαλεί την άδεια άσκησης ιδιωτικού έργου.
* Επισημαίνουμε ότι η άσκηση εργασίας χωρίς την πρότερη έγκριση από το αρμόδιο υπηρεσιακό συμβούλιο, αποτελεί πειθαρχικό παράπτωμα.